Ca angajat, vei putea avea pașaport medical cu teste pentru anticorpii Covid-19.
A apărut un nou serviciu de prevenţie împotriva coronavirusului: paşaportul medical. Printre altele, abonamentul include teste pentru detectarea anticorpilor Covid-19. Un paşaport medical costă 20 lei pe lună, iar angajatorul tău e cel care plătește.
Dacă eşti angajat în România, ai la dispoziţie
un nou serviciu de prevenţie împotriva coronavirusului: Paşaportul Medical. Vine
sub forma unui abonament prin care îţi poţi monitoriza sănătatea. Noul serviciu
va fi plătit de către angajator şi costă 20 lei pe lună.Paşaportul medical a fost gândit după mai multe
discuții purtate de co-fondatorul platformei cu mai mult de 200 de angajatori
din aproape toate industriile, cărora le e teamă că odată cu relaxarea
măsurilor şi întoarcerea angajaţilor la muncă, aceştia vor fi mai stresați din
cauză că se gândesc la riscul de a fi contaminați."Pentru a spori confortul angajaţilor, le oferim un mix de servicii medicale de prevenţie: analize, teste pentru anticorpi SARS-CoV-2, consultaţii, investigaţii în clinici, dosar medical şi acces nelimitat la telemedicină, toate într-o singură aplicaţie“, spune Andrei Vasile, co-fondator al SanoPass, platforma care a lansat serviciul.Testele serologice se vor face în 250 de
laboratoare de testare ale unei clinici partenere. Testul costă 250 lei şi e
inclus în abonament. Compania oferă un număr limitat de 5.000 abonamente.
Reprezentanţii spun că, în timp, va mări numărul de paşapoarte medicale
disponibile în funcţie de cerere.